ཤད་པ་དང༌། །
ཨེ་ཝཾ་མ་ཡ་ཞེས་བྱ་འཁོར་ལོ་བཞིར། །དངོས་སུ་བཤད་དུ་མེད་ཀྱང་དབྱིབས་མཐུན་གྱིས། །འཆད་
ཕྱིར་ཡི་གེ་དབྱིབས་མཐུན་བཤད་པ་ཟེར། །གསང་ཆེན་རྒྱུད་སྡེ་རྣམས་ན་ཡིད་དོན་གྱི༑ ༑བཤད་པ་
འདི་དག་འཇུག་པ་ཆེས་མང་ཡང་། །ཕལ་ཆེར་བརྡ་སྤྲོད་གཞུང་ལ་རག་ལས་ཕྱིར། །
ཚུལ་དེ་བསླབས་ནས་འདིར་ཡང་ངེས་པ་བསྐྱེད། །༈ གསུམ་པ་བསྡུས་དོན་མན་ངག་གིས་བཤད་པ་ནི།
ཡན་ལག་ཡི་གེ་གཉིས་ཀས་རྟོགས་མིན་པའི། །མ་ད་ན་ཆང་བ་ལ་ཤ་ཞེས་སོགས། དེ་བཞིན་གཤེགས་
པ་རྣམས་ཀྱིས་བརྡ་མཛད་པ། །མཐའ་དག་བསྡུས་པའི་དོན་གྱི་མན་ངག་ཡིན། །དེ་དག་སོ་སོའི་དཔེར་
བརྗོད་མཐའ་ཡས་ཤིང༌། །འགའ་ཞིག་དཀྱུས་ན་གསལ་ཕྱིར་འདིར་མ་བཀོད། །༈ གཉིས་པ་ཞར་བྱུང་
བཤད་ཐབས་མན་ངག་གཞན་བསྟན་པ་ནི། སྤྱི་སྦས་མཐར་ཐུག་རིམ་བཞིན་ཡན་ལག་གི །དོན་གྱིས་བཤད་པ་
ཇི་བཞིན་སྒྲ་དང་ནི། །ངེས་པའི་དོན་དང་དགོངས་དོན་བཤད་པ་ཟེར། །དེ་གསུམ་ཡི་གེ་མན་ངག་
453

མདོ་སྔགས་རིག་མཛོད་ལས།
སྤྱི་ལྗོན་བརྟག་གསུམ། ༼ སྟོད་ཆ།
གིས་བཤད་ན། །རིམ་བཞིན་ཇི་བཞིན་སྒྲ་མིན་རྒྱུད་དོན་དང་། །དགོངས་པའི་བཤད་པ་ཡིན་ཕྱིར་
མཐའ་དྲུག་དང༌། །ཡིག་དོན་ཞེས་པ་འཐད་སོ་བཤད་པ་དང༌། །སྤྱི་སྦས་མཐར་ཐུག་བཞི་ལ་ཚུལ་
བཞི་ཞེས། །བཤད་པ་ཀུན་ཀྱང་གདམས་ངག་དྲུག་ཏུ་འདུས། །མདོར་ན་བཤད་བྱའི་དབྱེ་བ་ལྔའམ་
དྲུག །འཆད་བྱེད་གསུམ་གྱིས་ཕྱེ་བས་འཆད་ཚུལ་གྱིས། །མན་ངག་བཅོ་ལྔ་བཅོ་བརྒྱད་གང་འདོད་
འབྱུང༌། །༈ གཉིས་པ་དེས་རྒྱུད་ཇི་ལྟར་འཆད་ཚུལ་ལ་གཉིས། སོ་སོར་འཆད་ཚུལ་དང༌། ལྡན་པར་འཆད་ཚུལ་ལོ། །དང་པོ་ནི།
བརྗོད་བྱ་སྤྱི་སྦས་མཐར་ཐུག་རྣམ་པ་གསུམ། །སོ་སོར་སྟོན་པའི་གཞུང་ཚིག་གང་དང་གང༌། །གཞུང་
དོན་ཡན་ལག་བཤད་པ་གཙོ་ཆེ་བའི། །འཆད་བྱེད་སྐབས་སུ་གང་བབས་དེ་དང་དེས། །ཁྲེ་འུར་
འཆད་པ་ཡོངས་གྲགས་བཤད་པ་ཡིན། །། གཉིས་པ་ལྡན་པར་འཆད་ཚུལ་ནི། ཟབ་ཅིང་རྒྱ་ཆེ་སྟོན་པའི་གཞུང་
ཚིག་འགའ། །སྤྱི་སྦས་མཐའ་གསུམ་ཚང་བའི་འཆད་ལུགས་ཀྱིས། །རྒྱུད་དོན་ཡིད་བཞིན་ནོར་བུ་
ལྟར་འཆད་པ། །གང་དེ་འཇིགས་བྲལ་བརྒྱུད་པར་བཅས་རྣམས་ཀྱི། །ཐུན་མོང་མིན་པའི་བཤད་
སྲོལ་ཡིན་ཞེས་བྱ། །
༈ སྤྱི་དོན་གཉིས་པ་རྒྱུད་གསུམ་གྱི་བཤད་པ་ལ་གཉིས། བཤད་ཐབས་ཀྱི་མན་ངག་དངོས་དང༌། དེས་རྒྱུད་ཇི་ལྟར་འཆད་
ཚུལ་ལོ། །དང་པོ་ནི། རང་བཞིན་རྣམ་དག་ཕུང་ཁམས་སྐྱེ་མཆེད་རྣམས། །སྨིན་གྲོལ་ཟབ་མོའི་ཐབས་
ཀྱིས་གོམས་བྱས་པས། །མཆོག་དང་ཐུན་མོང་འབྲས་བུ་ཐོབ་ཚུལ་གྱི། །གཞི་ལམ་འབྲས་བུའི་མངོན་
རྟོགས་རྣམ་གསུམ་དུ། །རྒྱུད་ཀྱི་ཚིག་དོན་མཐའ་དག་ལེགས་བསྡུས་ནས། །གང་ཟག་གཅིག་གི་
ཉམས་ལེན་མངོན་རྟོགས་ལ། །སྦྱར་ཏེ་འཆད་པ་རྒྱུད་གསུམ་བཤད་པ་སྟེ། །ཚུལ་འདི་མངོན་པར་
རྟོགས་པས་གསལ་བར་བྱེད། །༈ གཉིས་པ་དེས་རྒྱུད་ཇི་ལྟར་འཆད་ཚུལ་ནི། བཤད་ཐབས་འདིས་ཀྱང་ཁྲེ་འུར་
འཆད་པ་དང༌། །ཚིག་འགའ་རྒྱུད་གསུམ་ཚང་བར་འཆད་མོད་ཀྱང༌། །ཕལ་ཆེར་སྔ་མའི་རིགས་པས་
རྟོགས་པར་ནུས། །༈ གསུམ་པ་དབང་ལམ་དུ་བྱ་བའི་ཕྱིར་བདག་ཉིད་ཅན་གསུམ་གྱིས་བཤད་པ་ལ་གཉིས། བཤད་ཐབས་ཀྱི་
མན་ངག་དངོས་དང༌། དེས་རྒྱུད་ཇི་ལྟར་འཆད་ཚུལ་ལོ། །དང་པོ་ནི། ལུས་དང་བུམ་དབང་སྤྲུལ་སྐུ་དབྱིབས་བདག་
ཉིད། །ངག་དང་གསང་དབང་ལོངས་སྐུ་སྔགས་བདག་ཉིད། །སེམས་དང་གསུམ་པ་ཆོས་སྐུ་དབང་
ཆོས་བདག །རླུང་དང་བཞི་པ་ངོ་བོ་ཉིད་ཀྱི་སྐུ། །
454

ཚུལ་གསུམ་གསལ་བར་བྱེད་པ་རིན་པོ་ཆེའི་རྒྱན།
མཐར་ཐུག་ཆོས་ཞེས་བྱ་བ་བཞིར་བཤད་ཀྱང་། །ཆོས་གཉིས་གཅིག་ཏུ་བྱས་པའི་བདག་ཉིད་
ཅན། །རྣམ་གསུམ་རྒྱུ་དབང་ལམ་དང་འབྲས་བུར་ལྡན། །༈གཉིས་པ་དེས་རྒྱུད་ཇི་ལྟར་འཆད་ཚུལ་ནི། འདིར་
ཡང་བདག་ཉིད་ཅན་གསུམ་ཁྲེ་འུ་དང༌། །སྔགས་དབྱིབས་ཆོས་གསུམ་ཚང་བའི་ཚིག་རེ་རེའང༌།
རྒྱུ་དབང་ལམ་དང་འབྲས་བུ་བཞིས་ཕྱེ་བའི། །འཆད་ཚུལ་བཅུ་གཉིས་བཅུ་དྲུག་གང་འོས་སྦྱར། །།
བཞི་པ་སྐུ་བཞི་ལམ་དུ་བྱ་བའི་ཕྱིར་གནས་པ་བཞིས་བཤད་པ་ལ་གཉིས། བཤད་ཐབས་ཀྱི་མན་ངག་དངོས་དང༌། དེས་རྒྱུད་ཇི་ལྟར་
འཆད་པའི་ཚུལ་ལོ། །དང་པོ་ནི། འབྲས་བུ་ལོངས་སྐུ་སྦྱང་གཞི་ཉིང་མཚམས་སྦྱོར། །གསང་དབང་རང་བྱིན་
བརླབས་པ་གོང་བུར་གནས། །དེ་བཞིན་ཆོས་སྐུ་མངལ་གྱི་གནས་སྐབས་ལྔ། །གསུམ་པའི་དབང་
དང་ཕོ་ཉ་ཆུ་རུ་གནས། །སྤྲུལ་སྐུ་འཚོ་བའི་གནས་སྐབས་བུམ་དབང་དང༌། །བསྐྱེད་རིམ་ལྷ་སྐུའི་
རྣམ་པ་གཟུགས་སུ་གནས། །ངོ་བོ་ཉིད་དང་འཆི་བའི་གནས་སྐབས་དང༌། །བཞི་པའི་དབང་ལམ་
གཟུགས་ལས་འདས་པ་སྟེ། །རེ་རེའང་རྒྱུ་ལམ་འབྲས་བུ་གསུམ་གྱིས་བསྡུས། །
དེ་བཞིན་བསྐྱེད་རིམ་ལ་སོགས་ལམ་བཞི་པོའི། །ནང་གསེས་ཀུན་ཀྱང་གནས་པ་བཞི་བཞི་
ཡིན། །། གཉིས་པ་དེས་རྒྱུད་ཇི་ལྟར་འཆད་པའི་ཚུལ་ནི། འཆད་ཚུལ་འདི་ལའང་གནས་པ་རྣམ་པ་བཞི། །
གཞུང་ཚིག་སོ་སོས་ཁྲེའུར་འཆད་པ་ལས། །བཞི་ཆར་གཅིག་གིས་སྟོན་པའི་མི་འབྱུང་མོད། །འོན་
ཀྱང་རྒྱུ་ལམ་འབྲས་བུའི་གནས་པ་གསུམ། །གཞུང་ཚིག་གཅིག་ལ་སྦྱར་ནས་འཆད་རུང་ཕྱིར། །ཕལ་
ཆེར་རྒྱུད་གསུམ་སྒོ་ནས་བཤད་དང་མཚུངས། །༑ ལྔ་པ་སྤང་བྱ་མི་མཐུན་པའི་ཕྱོགས་སྤོང་བ་ལ་དགོངས་ནས་དག་པ་
གསུམ་གྱིས་བཤད་པ་ལ་གཉིས། བཤད་ཐབས་དངོས་དང་། དེས་རྒྱུད་ཇི་ལྟར་འཆད་ཚུལ་ལོ། །དང་པོ་ནི། ཆོས་ཀུན་གདོད་
ནས་མ་སྐྱེས་དེ་བཞིན་ཉིད། །འགྲོ་ཀུན་བཞིན་ལག་རྣམ་པ་ལྷ་སོ་སོ། །ཅིར་སྣང་རང་སེམས་སྣང་བ་
རང་རིག་པ། །རྒྱུ་རྒྱུད་ངོ་བོ་ཉིད་ཀྱི་དག་པ་གསུམ། །སྒྲོ་འདོགས་ཆོད་པའི་ལྟ་བ་དེ་བཞིན་ཉིད། །
བསྐྱེད་རིམ་ལྷ་སྐུའི་རྣམ་པ་ལྷ་སོ་སོ། །རྫོགས་རིམ་བདེ་ཆེན་ཡེ་ཤེས་རང་རིག་པ། །ཐབས་རྒྱུད་དྲི་
མ་སྦྱོང་བྱེད་དག་པ་གསུམ། །སྒྲིབ་བྲལ་ངོ་བོ་ཉིད་སྐུ་དེ་བཞིན་ཉིད། །གཟུགས་སྐུ་ཞལ་ཕྱག་རྣམ་
པ་ལྷ་སོ་སོ། །ཆོས་སྐུ་རྟོགས་པ་ཡེ་ཤེས་རང་རིག་པ། །དྲི་བྲལ་འབྲས་བུའི་དག་པ་རྣམ་གསུམ་ཡིན། །
༈ གཉིས་པ་དེས་རྒྱུད་ཇི་ལྟར་འཆད་ཚུལ་ནི། འདིར་ཡང་དག་པ་རྣམ་གསུམ་གཞུང་གི་ཚིག །
455

མདོ་སྔགས་རིག་མཛོད་ལས།
སྤྱི་ལྗོན་བརྟག་གསུམ། ༼ སྟོད་ཆ།
སོ་སོའི་ཐད་སོར་ཁྲེ་འུར་འཆད་པ་ལས། །གཞུང་ཚིག་གཅིག་ལ་སྦྱར་བ་མི་འབྱུང་ཡང༌། །རྒྱུ
ལམ་འབྲས་བུའི་དག་པ་རྣམ་གསུམ་དུ། །འཆད་དུ་རུང་བའི་གནས་སྐབས་མང་ཡོད་ཕྱིར། །འཆད་
ཚུལ་འདི་ཡང་སྔ་མ་ཉིད་དང་མཚུངས། །། དྲུག་པ་སྣོད་མ་ཡིན་པ་ལ་གབ་ཅིང་གསང་བའི་དོན་དུ་གསང་བ་བདུན་གྱིས་
བཤད་པ་ལ་གཉིས། བཤད་ཐབས་དངོས་དང་། དེས་རྒྱུད་ཇི་ལྟར་འཆད་ཚུལ་ལོ། །དང་པོ་ནི། གསང་བ་མི་གསལ་དེ་ཉིད་
མདོར་བསྟན་དང༌། །ས་བོན་ལྔ་དང་དམ་པའི་དངོས་པོ་སྦས། །གསང་བའི་པདྨ་ལྟེ་བའི་དགའ་བ་
དང་། །ཀུན་ཏུ་འགྲོ་དང་བདེ་བ་མཐའ་ཡས་དེ། །གསང་བ་བརྒྱད་ལས་ཐོག་མཐའི་གསང་བ་གཉིས། །
རྟོགས་དང་མ་རྟོགས་རྒྱུ་འབྲས་གནས་ལུགས་སུ། །ངོ་བོ་གཅིག་ཕྱིར་གསང་བ་བདུན་དུ་འགྱུར། །
དེ་དག་རིམ་བཞིན་རྒྱུ་དང་སྨིན་བྱེད་དབང་། །བསྐྱེད་རིམ་རྟོགས་པའི་ལྟ་བ་ཕོ་ཉ་དང་། །རང་བྱིན་
བརླབས་དང་ལམ་གྱི་ཡན་ལག་སྟེ། །འཐོབ་བྱའི་འབྲས་བུ་དང་པོའི་ཤུགས་ཀྱིས་སྟོན། །༈ གཉིས་པ་
དེས་རྒྱུད་ཇི་ལྟར་འཆད་ཚུལ་ནི། འདིར་ནི་གཞུང་ཀུན་ཁྲེའུར་འཆད་པ་ལས། །བཤད་ཐབས་མང་པོ་སྦྱར་བ་
མི་འབྱུང་ཕྱིར། །འཆད་ཚུལ་འདི་ནི་རྒྱུད་ཀྱི་མངོན་རྟོགས་མཚུངས། །
༈ སྤྱི་དོན་གཉིས་པ་རྩོད་པ་སྤང་བ་ལ་གཉིས། བཤད་ཐབས་གཞན་དང་མི་འགལ་བར་བསྟན་པ་དང༌། རྩོད་པ་སྤང་བ་
དངོས་སོ། །དང་པོ་ནི། མི་ཐུབ་ཟླ་བའི་རྒྱུད་དོན་ཡན་ལག་ལྔ། །ཡེ་ཤེས་ཞབས་ཀྱི་བསྙེན་སྒྲུབ་ཡན་ལག་
བཅས། །བདེ་མཆོག་ཉུང་ངུའི་གསང་བ་རྣམ་གསུམ་རྣམས། །ཕལ་ཆེར་འཆད་ཚུལ་འདི་དང་མཐུན་
པར་བཞེད། །། གཉིས་པ་རྩོད་སྤང་དངོས་ལ་གསུམ། བཤད་ཐབས་མང་པོ་དོན་མེད་པར་ཐལ་བ་སྤང་བ། བཤད་ཐབས་གཅིག་
ཏུ་བཤད་པ་ཚོགས་པ་ལ་བཤད་པར་ཐལ་བ་སྤང་བ། བཤད་ཐབས་མང་པོ་གཞན་གྱི་བཤད་ཚུལ་དུ་ཐལ་བ་སྤང་བའོ། །དང་པོ་ནི།
གཞུང་ཚིག་གཅིག་ལ་སྤྱི་སྦས་མཐར་ཐུག་སོགས། །འཆད་ཐབས་དུ་མ་སྦྱར་བའི་འཆད་ཚུལ་དེ།
དེང་སང་རྒྱུད་ཚིག་ཀུན་ལ་མི་སྣང་ཡང༌། །གླེང་གཞི་ལ་སོགས་དཀའ་བའི་གནས་འགའ་ལ། །མང་
པོར་བཤད་པར་ཀུན་ལ་སྣང་བ་བསྐྱེད། །༈ གཉིས་པ་བཤད་ཐབས་གཅིག་ཏུ་བཤད་པ་ཚོགས་པ་ལ་བཤད་པར་ཐལ་
བ་སྤང་བ་ནི། གཞུང་ཚིག་ཁྲེ་འུར་བཤད་པའི་འཆད་ཚུལ་དེས། །བཤད་པའི་རྣམ་གྲངས་དུ་མ་མི་སྟོན་
ཡང་། །རང་རང་སྐབས་སུ་གང་བབས་བཤད་ལུགས་ཀྱིས། །རྒྱུད་ཀྱི་དབུ་ཞབས་མཐའ་དག་འཆད་
ནུས་ཕྱིར། །ཕྱོགས་རེའི་བཤད་པར་འགྱུར་བའི་ཉེས་པ་མེད། །༈ གསུམ་པ་བཤད་ཐབས་མང་པོ་གཞན་གྱི་
456

ཚུལ་གསུམ་གསལ་བར་བྱེད་པ་རིན་པོ་ཆེའི་རྒྱན།
བཤད་ཚུལ་དུ་ཐལ་བ་སྤང་བ་ནི། འཕགས་སྐོར་ལ་གྲགས་རྒྱན་བདུན་ཞེས་བཤད་པ། །ཀུན་ཀྱང་བཤད་
པའི་སྲོལ་འདིར་དོན་གྱིས་འདུས།
།འོན་ཀྱང་ལུགས་འདི་རྒྱུད་ཆེན་གཞན་དག་གི །རྗེས་སུ་འབྲང་
ཕྱིར་མིང་ཙམ་མི་མཐུན་ཡང༌། །མཐའ་ཐུག་དགོངས་དོན་གཅིག་ཏུ་ལེགས་གྲུབ་པས། །གསུང་རབ་
ཀུན་གྱི་ཚིག་དོན་མ་ནོར་བར། །འཆད་པའི་ཚུལ་ལ་ངེས་པ་རྙེད་པར་འགྱུར།། །།
འདིར་སྨྲས་པ། འཆད་བྱ་འཆད་བྱེད་ཕྱོགས་རེས་མ་ཁེངས་པར། །རིན་ཆེན་རིན་ཐང་མེད་
པའི་སྦྱོར་ཐབས་ལྟར། །རྒྱུད་ནི་རྒྱུད་གཞན་མང་པོས་གསལ་བྱེད་པའི། །བཤད་ཐབས་བཤད་པའི་
དགེ་བ་འགྲོ་ལ་བསྔོ། །རྒྱུད་ཀྱི་བཤད་ཐབས་ཀྱི་མན་ངག་གི་སྐབས་ཀྱི་དོན་བསྡུས་པ་སྟེ། རིམ་
པར་ཕྱེ་བ་གསུམ་པའོ།། །།
༈ སྭསྟི་པྲ་ཛྭ་བྷྱ༔ རྒྱུད་སྡེའི་རྣམ་གཞག་མཚན་དོན་བཤད་ཐབས་རྣམས། །རྒྱུད་འཛིན་མཁས་
པའི་སྲོལ་བཞིན་བཤད་ཟིན་གྱིས། །རྒྱུད་དོན་ཤེས་པར་འདོད་པའི་བློ་གྲོས་ཅན། །རྒྱུད་འཇམ་ཕྲག་
དོག་མེད་རྣམས་འདི་ལོངས་ཤིག །ཡོངས་ཀྱིས་མ་རྙེད་ལེགས་བཤད་ནོར་བུའི་གཏེར། །ཡང་དག་
ཚིག་གི་སྲད་བུ་ལ་བརྒྱུས་ཏེ། །ཡོངས་རྫོགས་བསྟན་པའི་ཁང་བཟང་མཛེས་བྱེད་འདི། །ཡོངས་འཛིན་
དམ་པ་དགེས་པའི་མཆོད་པར་འབུལ། །རྣམ་དཀར་དགེ་དེས་བདག་གཞན་འགྲོ་བ་ཀུན། །རྣམ་
དག་བསྟན་པའི་བྱ་བ་ལྷུར་བྱེད་ཅིང༌། །རྣམ་མང་རྒྱལ་སྲས་སྤྱོད་པ་མཐར་ཕྱིན་ཏེ། །རྣམ་གྲོལ་སྐུ་
བཞིའི་དབང་ཕྱུག་ཐོབ་ཕྱིར་བསྔོ། །ཞེས་སློབ་དཔོན་རིན་པོ་ཆེ་དཔལ་ལྡན་རྩེ་མོའི་ཞབས་ཀྱི་ཞལ་
སྔ་ནས་མཛད་པའི་ཚུལ་དང་པོ་གསུམ་གྱི་དོན་ཕྱོགས་གཅིག་ཏུ་སྟོན་པར་བྱེད་པའི་བསྟན་བཅོས་
ཆེན་པོ་རྒྱུད་སྡེ་སྤྱིའི་རྣམ་པར་གཞག་པ་ཞེས་ཡོངས་སུ་གྲགས་པའི་ཚིག་དོན་གྱི་ཆ་ཧ་ཅང་མ་སྤྲོས་
ཤིང༌། ཤིན་ཏུ་བསྡུས་པ་མ་ཡིན་པར། སྐབས་སུ་བབས་པའི་ངག་གིས་ལེགས་པར་བཤད་པ་ཚུལ་
གསུམ་གསལ་བར་བྱེད་པ་རིན་པོ་ཆེའི་རྒྱན་ཞེས་བྱ་བ་འདི་ནི། རྗེ་བཙུན་ས་སྐྱ་པ་ཡབ་སྲས་ཀྱི་གསུང་
རབ་རྣམས་སྒོ་དུ་མ་ནས་དར་ཞིང་རྒྱས་པར་བྱ་བའི་སླད་དུ། ཁྱབ་བདག་འཁོར་ལོའི་མགོན་པོ་དང་
དབྱེར་མ་མཆིས་པ་འདྲེན་མཆོག་ཆོས་ཀྱི་རྒྱལ་པོ་རཏྣ་ཝརྦྷའི་ཞལ་སྔ་ནས་གཙོ་བོར་སྨོས་པའི་ཆོས་
བཞིན་དུ་སྤྱོད་པའི་ཡོངས་འཛིན་དམ་པ་རྣམས་ཀྱི་ཐུགས་རྗེའི་སྤྱན་རས་ཀྱིས་འཚོ་ཞིང་། གསུང་གི་
457

མདོ་སྔགས་རིག་མཛོད་ལས།
སྤྱི་ལྗོན་བརྟག་གསུམ། ༼ སྟོད་ཆ།
བདུད་རྩིས་སྐལ་བ་བཟང་པོར་གྱུར་པས་ཆོས་འདིའི་རིགས་སུ་སྐྱེས་པ་ཤཱཀྱའི་དགེ་སློང་དཀོན་
མཆོག་ལྷུན་གྲུབ་ཀྱིས་རང་ལོ་སུམ་ཅུ་རྩ་བདུན་ལོན་པ། རྣམ་རྒྱལ་གྱི་ལོ་རྒྱལ་གྱིས་ཟླ་བའི་རྫོགས་
པ་ལྔ་པའི་ཉིན། རིག་པའི་འབྱུང་གནས་དཔལ་སྣར་ཐང་གི་ཆོས་གྲྭ་ཆེན་པོར་ལེགས་པར་གྲུབ་པ་
འདི་ལ་ཉེས་པའི་ཚོགས་ཅི་མཆིས་པ་རྣམས་བླ་མ་དང་མཁའ་འགྲོའི་ཚོགས་ལ་བཟོད་པར་གསོལ་ལོ།
འདིར་སྨྲས་པ། མང་ཐོས་རྣམ་དཔྱོད་ཤིང་རྟ་ལ་བརྟེན་ནས། །བློ་གསལ་ཀུན་དགའི་མཁའ་
ལ་བགྲོད་མཁས་པའི། །ལེགས་བཤད་ཉིན་མོར་བྱེད་འདིའི་འོད་ཟེར་གྱིས། །ཕན་བདེའི་སྣང་བ་
ཡུན་དུ་རྒྱས་པ་ལགས། །ཤུ་བྷཾ་མསྟུ་སརྦ་ཛ་ག་ཏཾ། །རྒྱུད་དོན་རྡོ་རྗེའི་རྒྱ་མདུད་མཚན་དོན་དང༌།
གླེང་གཞི་མཐའ་དྲུག་ཚུལ་བཞིའི་གསེར་ཐུར་གྱིས། །བདེ་བླག་འགྲོལ་བྱེད་རྒྱུད་སྤྱིའི་རྣམ་གཞག་
ཆེའི། །གསལ་བྱེད་སླར་ཡང་ས་གཞུང་སྦྲག་མར་བསྡེབས། །རང་ཅག་རྗེ་བཙུན་ས་སྐྱའི་རྗེས་འཇུག་
རྣམས། །འདིར་སྣང་སྲིན་འབུའི་ཁ་ཆུས་མི་འཆིང་བར། །ལམ་མཆོག་འདི་འདྲ་འཆད་ཉན་སྤེལ་གསུམ་
གྱིས། །བསྟན་ལ་སྲི་ཞུ་མཛད་པར་རིགས་སོ་ཞེས། །